### Beslutning

Anbefales.

### Sagsfremstilling

## Resume og sagens baggrund

Kommunalbestyrelsen har i 2021 givet en anlægsbevilling på 4,0 mio. kr. til renovering af [adresse]. Beløbet blev finansieret af det afsatte rådighedsbeløb.

Anlægget er afsluttet i 2023, og der aflægges anlægsregnskab herfor.

Ifølge Principper for Økonomistyring skal anlægsregnskaber for anlæg på over 2 mio. kr. aflægges særskilt.

## Indstillinger

Direktøren indstiller, at anlægsregnskabet for renovering af [adresse] godkendes.

## Behandling

Teknik- og Miljøudvalget, Økonomiudvalget, Kommunalbestyrelsen.

## **Sagsfremstilling**

Kommunalbestyrelsen har i 2021 givet en samlet anlægsbevilling på 4,0 mio. kr. til renovering af [adresse].

Der forelægges følgende anlægsregnskab til godkendelse:

|  |  |  |  |
| --- | --- | --- | --- |
|  | Bevilling  Kr. | Regnskab  Kr. | Mer-/mindrefor brug  (mindreforbrug = + og merforbrug = -)  Kr. |
| Renovering [adresse] | 4.000.000 | 5.579.074 |  |
| I alt | 4.000.000 | 5.579.074 | -1.579.074 |

Specifikation af anlægsregnskabet fremgår af bilag.

Det tekniske områdes bemærkninger:

På investeringsoversigten for 2021 var der afsat et rådighedsbeløb på 4 mio. kr. til renovering af [adresse]. Den 26. januar 2021 gav Kommunalbestyrelsen en bevilling på det fulde beløb til at gennemføre opgaven.

Renoveringen blev i dialog med de klubber, der er aktive i svømmehallen, udskudt til 2022. Der blev valgt det bedste tidspunkt med hensyn til klubbernes aktivitetsniveau. Derfor blev arbejdet planlagt til at starte op umiddelbart efter sæsonafslutningen i slutningen af april 2022. Arbejdet ville efter planen vare frem til starten af oktober 2022, hvor klubberne igen kunne komme i vandet. Det ville få den mindst mulige betydning for klubberne.

Renoveringen blev igangsat i starten af maj 2022 og blev forventet afsluttet i starten af oktober 2022, inklusive opstart af vandbehandlingen. Under renoveringen af udspringsbassinet stødte de udførende desværre på et uforudset problem, idet det eksisterende rørsystem i bassinets bund viste sig ikke at kunne opretholde korrekt tryk. Teknologisk Institut blev kontaktet, og på baggrund af deres anbefaling blev alle tre rørstrenge udskiftet. Dette ekstraarbejde medførte desværre en forsinkelse i arbejdernes færdiggørelse, så brugerne ikke kunne tage svømmehallen i brug som tidligere antaget primo oktober 2022. Ekstraarbejderne, inklusive opstart af vandbehandlingen, medførte en forsinkelse på samlet set fem uger. Derfor blev svømmehallen først taget i brug igen medio november 2022.

Den 6. september 2022 fik Kultur- og Fritidsudvalget og den 8. september 2022 fik Teknik- og Miljøudvalget en orientering om en forventet merudgift til projektet på 2,5 mio. kr.

## Økonomiske konsekvenser

Anlægsregnskabet viser et merforbrug på -1,58 mio. kr., som blev finansieret af kassebeholdningen i forbindelse med regnskabsaflæggelsen for 2023.